[ca] Aquest projecte s'enmarca dins de la convocatòria de doctorats industrials promoguda per la Generalitat de Catalunya (2018 DI008). Les accions de recerca realitzades han estat dutes a terme dins de l'empresa FI Group juntament amb la col·laboració del Departament d'Enginyeria Química, Biològica i Ambiental de la Universitat Autònoma de Barcelona (UAB). L'objectiu del projecte ha estat la creació d'una metodologia de treball aplicada al sector de la consultoria que permetés avaluar l'estat ambiental de les empreses, analitzant especialment aquells camps relacionats amb la filosofia recollida dins el concepte d'economia circular per oferir posteriorment solucions de millora específiques. Per a ixò aquest document fa una presentació inicial sobre els aspectes ambientals actuals de més rellevància, passant per la normativa vigent, les accions verdes recollides dins del marc de recuperació europea Next Generation així com diferents reflexions relacionades amb el paper de les empreses consultores a l'hora de facilitar la transició verda a les empreses. Després d'aquests punts, el projecte s'ha centrat a analitzar les diferents metodologies d'implantació del model de circularitat en empreses així com estudiar aquelles eines i models de negoci més disruptius amb l'objectiu d'incloure aquells camps de major rellevància dins de la nova metodologia, intentant així proporcionar una estructura completa i actualitzada. D'aquesta manera, entre els camps inclosos dins de la nova metodologia en destaquen alguns com la proposta de valor específica, la identificació d'activitats clau, l'establiment i la millora de relacions amb els clients potencials o la identificació d'oportunitats de finançament, entre d'altres. Un cop s'han dissenyat els blocs que componen la metodologia, que comença amb la identificació dels aspectes generals de l'empresa, passant per l'aplicació de mesuradors de circularitat i finalitzant amb diferents activitats complementàries que puguin ajudar les empreses a millorar els seus processos ambientals, per tal de provar i validar el seu funcionament, aquesta és provada en tres empreses industrials diferents que aporten les dades de funcionament intern necessàries per avaluar la idoneïtat els passos que componen aquesta metodologia de mesurament i millora de la circularitat a les empreses. Els resultats generals mostren com les empreses parteixen de punts de partida similars, en una situació en què han intentat emprendre processos de millora ambiental generals, però sense prestar una atenció específica als aspectes relacionats amb la gestió de residus o l'optimització dels materials utilitzats en el procés de fabricació de nous productes, la qual cosa sumada al fet que cap d'elles disposa d'un procés de recuperació i seguiment dels seus productes quan aquests arriben al final del seu cicle de vida, fa que els seus processos no puguin ser considerats amb un alt grau de circularitat. No obstant això, cal destacar que totes mostren valors elevats en altres camps relacionats amb la innovació i l'estratègia empresarial interna, cosa que pot arribar a significar que ara mateix es troben intentant fer els passos necessaris per emprendre grans canvis que els permetin redirigir el seu model de negoci actual. Els resultats validen el disseny del nou model desenvolupat, podent ser necessàries la seva adaptabilitat i personalització en funció de les necessitats de cada empresa en particular, però servint com a punt de referència en la determinació de l'estat de circularitat d'una entitat.

[en] This project is part of the call for industrial doctorates promoted by the Generalitat de Catalunya (2018 DI008). The research actions have been carried out within the company FI Group together with the collaboration of the Department of Chemical, Biological and Environmental Engineering of the Universitat Autónoma de Barcelona (UAB). The objective of the project has been focused on the creation of a work methodology to be applied into the consulting sector that would allow evaluating the environmental status of business companies, especially analysing those fields related to the philosophy contained within the concept of circular economy. After this analysis, different specific improvement solutions are proposed to these companies. This document makes an initial presentation on the most relevant current environmental aspects, going through the current regulations, the green actions included within the Next Generation European recovery framework, as well as different reflections related to the role of consulting companies in time to facilitate the green transition for companies. After these points, the project has been focused on analysing the different methodologies for implementing the circularity model in companies as well as studying the most disruptive tools and business models with the aim of including the most relevant fields within the new methodology to provide a complete and updated structure. In this way, the fields included in the new methodology are value proposition, key activities identification, establishment and improvement of relationships with potential clients or identification of financing opportunities, for example. Once the methodology steps have been designed, the process begins with the identification of the general aspects of the company, passing through the application of circularity meters and ending with different complementary activities that can help companies improve their environmental processes. In order to test and validate its viability, this methodology has been tested in three different industrial companies that provide the internal operation data necessary to evaluate the adequate scope of the steps. The results show how the companies are in a similar situation at the beginning, they have tried to undertake general environmental improvement processes, but without paying specific attention to aspects related to waste management or the optimization of used materials in the manufacturing process of new products. All the companies lack a recovery and monitoring process for their products when they reach to the end of their life cycle, so it means that their processes cannot be considered into a high degree of circularity. However, it should be noted that all of them show high values in other fields related to innovation and internal business strategy, which may mean that right now they are trying to take the necessary steps to undertake major changes that will allow them to redirect their business model. The results validate the design of the new developed model, its adaptability and customization may be necessary depending on the needs of each company, but it could serve as a reference point to measure the state of circularity of an entity.